Chihuahua el ze uno dei 31 stai che i forma ła Repùblega federałe del Mèsego. L'orìzene del nome ła ze inserta ma seguramente ła vien prima del rivo dei spagnołi, se pensa che ła derìvee da ła paroła Nahuatl , che ła significava "posto suto e sabiozo". Granda parte del so teritòrio ła ze ponesta sora de un grando altipian dezèrtego ma łe susisteanca àree cuerte totalmente da foreste. L'esplorasion spagnoła de ła rejon ła se ghea vesto inte el 1531 par òpara de Nuño Beltrán de Guzmán, dàndoghe el nome de , in onor de ła so rejon nadałe. Chihuahua ła ze ponesta inte el nord del paeze e ła se estende su de na superfise de 247.938 km², el che el ła rende el stato pì grando del paeze. La so superfice ła ze un fiatin pì estendesta de cueła là del Regno Unio. Ła confina verso nord coi stati del Novo Mèsego e del Texas , verso òvest coi stati mesegani de Sonora e Sinaloa, verso sud col stato de Durango e verso est co cueło là de Coahuila. El stato de Chihuahua el ze dividesto in 67 comuni. El so caołogo el ga l'isteso nome, Chihuahua, situada inte łe rive del Río Grande de fronte a ła sità texana de El Paso, e ła so sità pì granda ła ze Ciudad Juárez, che ła se cata inte el confin, de fronte a El Paso inte el Texas.